### 2.      Orientering om budgetopfølgning Teknik- og Miljøudvalget pr. 31. oktober 2016

**Åbent**

Sagsnr.: 326-2016-10422       J.nr.: 00.30.14           Dokumentnr.:
326-2016-411371

**Sagstype**

Orientering

**Resume og sagens baggrund**

Økonomistaben fremlægger budgetopfølgning pr. 31. oktober
2016. Dispositionsregnskaberne viser et samlet forventet merforbrug på 4,3 mio.
kr. (sidste måned 5,3 mio. kr.). Tillægsbevillinger besluttet på
Kommunalbestyrelsens møde den 30. november 2016 indgår ikke i denne
budgetopfølgning.

**Indstillinger**

Direktøren indstiller, at orienteringen tages til
efterretning.

**Behandling**

Teknik- og Miljøudvalget.

**Sagsfremstilling**

Baggrunden for budgetopfølgningen er partnerskabsholdernes
dispositionsregnskaber. Hvis der forventes merforbrug, bliver der lagt en
handleplan i dialog med direktøren og Økonomistaben. Nedenfor er skrevet
bemærkninger til de største forventede mer- eller mindreforbrug.

*Det tekniske område*

Der er disponeret med et samlet mindreforbrug på 3,0 mio.
kr. (sidste måned 2,0 mio. kr.), som består af et merforbrug på færger på 1,1
mio. kr., (sidste måned 1,0 mio. kr.) et merforbrug på havne på 0,25 mio. kr.
(sidste måned 0,25 mio. kr.), et mindreforbrug
til arbejdet med indsatsplaner for grundvandsbeskyttelsen, som skal udføres i
2017, 2018 og 2019 på 3,3 mio. kr. (sidste måned 3,3 mio. kr.) og et
mindreforbrug på 0,7 mio. kr. til arbejdet med vandløb og naturpleje, som vil
blive udført i 2017. Pr. 31. oktober 2016 er der ikke disponeret med det
forventede merforbrug på busdriften, som forventes indhentet i 2017. Dette vil
blive korrigeret til budgetopfølgningen pr. 30. november 2016. Såfremt der ikke
er nye oplysninger siden sidste opfølgning i sidste måned, er disse ikke nævnte
i det efterfølgende.

*Det tekniske område -  brugerfinansieret:*

Der er disponeret med et samlet merforbrug på 7,2 mio. kr.
(sidste måned 7,4 mio. kr. ), som består af et merforbrug på renovationsområdet
på 6,2 mio. kr. og et merforbrug på skadedyrsbekæmpelsen på 1,0 mio. kr.

*Orientering om vintertjeneste:*

Budgettet udgør 10,6 mio. kr. Udgifter bogført i perioden
januar til oktober 2016 udgør 5,2 mio. kr.

*Opfølgning på kontrolbuddet fra Entreprenørservice:*

Der disponeres med budgetoverholdelse i forhold til de
ydelser, der leveres af Entreprenørservice på vej- og parkområdet.

Ifølge tilbudsmaterialet er øvrige partnerskabsholdere og
områder (skoler, institutioner, ejendomsområdet med flere) samlet forpligtet
til at bestille ekstraarbejder for i alt minimum 2,8 mio. kr. årligt (dog 2,1
mio. kr. i 2016). Status pr. 31. oktober 2016 er, at der er solgt ydelser for i
alt 1,7 mio. kr. i 2016.

**Økonomiske konsekvenser**

*Drift:*

Den samlede budgetopfølgning viser et forventet merforbrug
på udvalgets område på 4,3

mio. kr. for 2016 (sidste måned på 5,3 mio. kr.).

*Anlæg:*

Den samlede budgetopfølgning viser en forventet saldo ultimo
2016 på 45,3 mio. kr. (sidste måned 38,9 mio. kr.). Forskellen i forhold til
sidste måned skyldes, at der disponeres med en større andel af frigivne
bevillinger, der overføres og bliver forbrugt i 2017. Der forventes et mindreforbrug
i alt på 5,7 mio. kr. (sidste måned 6,8 mio. kr.). Forskellen fra sidste måned
skyldes hovedsageligt, at det nu vurderes, at der ikke bliver mindreforbrug på
trafiksikkerhedsplan.

**Bilag**

|  |  |
| --- | --- |
| Månedsrapport Teknik- og Miljøudvalget pr. 31. oktober 2016 | 326-2016-411393 |